I. El Projecte de decret que se sotmet a dictamen d'aquesta Comissió Jurídica Assessora aprova els Estatuts de la Junta de Residus.
La Llei 6/1993 de 15 de juliol (publicada al DOGC núm. 1776 de 28 de juliol de 1993) transforma la Junta de Residus creada per la Llei 6/1983 de 7 d'abril com a organisme autònom en una entitat de Dret públic (article 52) dins del marc de l'Estatut de l'empresa pública catalana (Llei 4/1985 de 29 de març) i faculta el Govern de la Generalitat per desenvolupar les disposicions de la Llei 6/1993 i per dictar les reglamentacions específiques de residus de naturalesa o característiques especials (disposició final segona).
El Projecte de decret s'empara en l'autorització conferida al Govern en la disposició final segona abans al·ludida; però aquesta és una clàusula d'estil que fins i tot es pot considerar innecessària ja que la potestat reglamentària de l'Administració sempre correspon al Govern per establir-ho així amb caràcter general l'article 61 de la Llei 13/1989 de 14 de desembre d'organització procediment i règim jurídic de l'Administració de la Generalitat de Catalunya.
Es tracta d'un desenvolupament parcial de la Llei 6/1993 que tan sols afecta el títol segon destinat a regular la Junta de Residus (art. 52 al 65 ambdós inclosos) mitjançant els Estatuts previstos en la Llei 4/1985 segons la qual pertoca al Consell Executiu desenvolupar per decret l'organització i el règim jurídic i també aprovar-ne els Estatuts determinar el Departament al qual quedarà adscrita l'entitat de dret públic i els béns que se l'hi assignen (art. 3 en relació amb els art. 24 i 24.2).
Malgrat els dubtes que apareixen reflectits en l'expedient sobre la necessitat o no d'aquest dictamen per tractar-se –es diu en la Memòria– d'un instrument normatiu regulador de l'estructura organitzativa de l'entitat la circumstància de què en l'Estatut s'incloguin preceptes d'un àmbit superior al merament organitzatiu porta a la conclusió –que ha tingut present el Departament al sol·licitar el dictamen– de què correspon a aquesta Comissió Jurídica Assessora dictaminar preceptivament el Projecte de decret per tractar-se d'una disposició general que es dicta en execució –encara que tan sols sigui parcial– d'una Llei del Parlament (art. 3.1.b) del Decret legislatiu 1/1991 de 25 de març).
La Llei 6/1993 no es limita a determinar les funcions els recursos econòmics que se li assignen i les bases de llur organització i llur règim jurídic com es preveu en la Llei 4/1985 (art. 21 en relació amb el 3) sinó que en gran part estableix (art. 52 a 65) els Estatuts de la Junta de Residus com entitat de dret públic que ha d'ajustar la seva activitat al dret privat.
Això implica el caràcter minsament innovador dels Estatuts que ara es projecta aprovar.
La tècnica utilitzada en la redacció ha consistit d'una part en fer constants remissions a l'articulat de la Llei i d'una altra en la reproducció de preceptes legals que com més endavant analitzarem amb detall no sempre resulta efectuada amb la fidelitat que és aconsellable i fins i tot necessària.
A més a més es contenen algunes encara que poques normes complementàries de rang reglamentari.
El procediment d'elaboració de les disposicions de caràcter general està regulat a Catalunya per la Llei 13/1989 art. 61 a 67 que disposa el següent:
a) La disposició general ha d'adoptar la forma de decret quan procedeixi del Govern i ha d'ésser signada pel President de la Generalitat i pel conseller competent per raó de la matèria (art. 62.1 i 2); requisit formal que es compleix en el Projecte de decret.
b) La proposta de disposició ha d'anar acompanyada d'una Memòria (art. 63).
L'expedient remès a dictamen conté aquest document que si bé succint indica el marc normatiu en el qual el Projecte s'insereix i formula la llista de disposicions afectades i la taula de vigències i s'acompanya un estudi econòmic.
L'esmentat article 63 diu a més que la Memòria ha de fer referència a les consultes que es poden haver formulat; aquest extrem no es recull en l'expedient.
La naturalesa organitzativa dels Estatuts i la circumstància de què la referència a les consultes s'estableixi com una possibilitat i no com una exigència permeten salvar aquesta omissió.
c) La proposta de disposició ha d'ésser sotmesa a informe dels serveis jurídics del Departament corresponent (art. 65.1).
En l'expedient obra informe del cap del Servei Jurídic del Departament de Medi Ambient.
Per tant segons el parer d'aquesta Comissió Jurídica Assessora en l'elaboració del Projecte de decret s'han seguit les normes legislatives aplicables a aquesta matèria.
Un examen minuciós del contingut dels Estatuts suggereix les observacions següents referents als preceptes que a continuació s'assenyalen:
No sembla en principi convenient precisar que el domicili de la Junta sigui "la seva oficina central".
Reprodueix l'article 54 de la Llei 6/1993 però la reproducció ha de ser fidel al text legal sense que es pugui substituir "fins" per "finalitats" "adquirir fins i tot per expropiació forçosa" per "pot adquirir mitjançant expropiació forçosa" i "exercir les accions determinades per les lleis per a assegurar el control i la gestió dels residus" per "executar les accions que preveuen les lleis per aconseguir que la minimització i la gestió dels residus assoleixin un alt nivell de protecció del medi ambient".
A més de reproduir l'article 52.3 de la Llei s'afegeix –el que sembla encertat pel seu caràcter complementari– que "el control d'eficàcia administrativa de la Junta s'exercirà pel conseller de Medi Ambient".
Com en matèria de "funcions" l'Estatut fa una remissió a dos textos normatius (la Llei 6/1993 i el Decret legislatiu 2/1991) de rang legal i l'article 53 de la Llei 6/1993 conté també remissions a l'esmentat Decret legislatiu hagués estat convenient formular aquest precepte de forma més completa que aclarís l'abast de les funcions de la Junta a través d'una refosa.
Reprodueix el paràgraf 1 de l'article 55 de la Llei i en aquesta ocasió fidelment.
Diu que "el Consell de Direcció és l'òrgan de representació i control de la Junta" oblidant que seguint la Llei "la representació de la Junta és exercida pel seu president" (art. 55.2) i que segons els propis estatuts (art. 4) "el control d'eficàcia administrativa de la Junta s'exercirà pel conseller de Medi Ambient".
A més de la corresponent remissió a la Llei s'afegeix que "les propostes al govern de la Generalitat es faran mitjançant el conseller de Medi Ambient" la qual cosa és ajustada a dret.
El paràgraf 2 diu que "el president té la representació legal unipersonal (?) de la Junta" la qual cosa es contradiu amb allò que disposa l'article 55.2 de la Llei.
L'incís final "el president exercirà les funcions que en matèria de control i gestió dels residus atribueix la legislació vigent a la junta d'acord amb les competències que corresponen a la Generalitat de Catalunya" ha de ser aclarit doncs si les atribucions són de la Junta poden correspondre en principi al Consell de Direcció o al president segons l'establert a l'efecte per la Llei (art. 58 i 59).
Els paràgrafs 2 i 3 són propis d'una disposició transitòria dels Estatuts o del Decret.
Convindria precisar quin és l'òrgan competent per aprovar els projectes que legitimen l'expropiació.
El paràgraf 3 al·ludeix al pla instrument que no s'inclou en el paràgraf 1.
Cal concretar que l'assessor jurídic que forma part de la mesa de contractació és el de la Junta.
Desenvolupen l'article 54 de la Llei (3.3 dels Estatuts) sobre creació de societats anònimes consorcis i mancomunitats i quant al fet que consisteixen solament en proposta o promoció s'han de reputar d'acord amb el previst a la Llei.
Reprodueix amb alguna correcció d'estil l'article 63.3 de la Llei però afegeix en l'apartat d) el producte dels "preus públics... així com de les fiances que s'apliquin a productes i residus per a respondre del tractament i gestió del residu" i en l'apartat f) –que és nou– "els recursos del Fons de Gestió de Residus a què es refereix l'article 47 de la Llei".
A banda que l'expressió "fiances que s'apliquin a productes i residus" no està encertada hagués estat convenient reproduir textualment la norma legal o fer una remissió a ella i en ambdós casos afegir en el seu cas els recursos que hagin estat determinats i els siguin assignables per normes de rang legal com exigeix l'article 3.1 de la Llei 4/1985 de l'Estatut de l'empresa pública catalana.
S'informa favorablement sobre el Projecte de decret d'aprovació dels Estatuts de la Junta de Residus amb les observacions contingudes en el fonament jurídic III d'aquest dictamen.